b'\n_START_ARTICLE_\nFinta v levo\n_START_SECTION_\nVsebina\n_START_PARAGRAPH_\nJure, osrednji lik Siv\xc4\x8deve zgodbe, je sedemnajstletni fant, visokorasel, kratkih, svetle\xc4\x8dih las. Z mamo samohranilko \xc5\xbeivita v skromnem podnajemni\xc5\xa1kem stanovanju v Dom\xc5\xbealah. O\xc4\x8de, uspe\xc5\xa1en poslovne\xc5\xbe, si redkokdaj vzame \xc4\x8das za sina edinca._NEWLINE_Jure je povsem obi\xc4\x8dajen najstnik, dijak drugega letnika, ki se poleg u\xc4\x8denju posve\xc4\x8da \xc5\xa1e svojim prijateljem, izbranki Petri, ob koncih tedna pa predvsem \xc5\xbeuranju. \xc5\xa0estega maja 1998 se Juretovo \xc5\xbeivljenje obrne na glavo. Na poti domov z \xc5\xbeura se zgodi huda prometna nesre\xc4\x8da, v kateri Petra izgubi \xc5\xbeivljenje. Jure se nikakor ne more sprijazniti z njeno smrtjo. V \xc5\xa1oli za\xc4\x8dne popu\xc5\xa1\xc4\x8dati, kar privede do ponavljanja letnika in na koncu do izklju\xc4\x8ditve. Brez izobrazbe in slu\xc5\xbebe se kmalu znajde v prime\xc5\xbeu Crnega, \xc5\xa1efa ljubljanskega podzemlja. Tako se za\xc4\x8dne njegova\xc2\xa0\xc2\xbbdilerska\xc2\xab\xc2\xa0kariera. Iz Ljubljane se preseli na obalo, kjer mu posel \xc5\xa1e bolj cveti. V njegovo \xc5\xbeivljenje vstopi novo dekle, Primorka \xc5\xa0pela, ki jo spozna na rejverskem \xc5\xbeuru v izolski diskoteki Ambasada Gavioli. Jure se ne zaveda, da je ravno \xc5\xa0pela tista, ki bo usodno spremenila njegovo \xc5\xbeivljenje. Ker ho\xc4\x8de re\xc5\xa1iti svojega fanta Daria iz zapora, nastavi Juretu past, v katero se ta ujame. Med poskusom prodaje ekstasy tablet tr\xc5\xbea\xc5\xa1kemu kupcu ga ujamejo in za petnajst mesecev spravijo za zapahe. Zahvaljujo\xc4\x8d mamini in Bobijini vztrajnosti na koncu le do\xc4\x8daka svobodo.\n_START_SECTION_\nZbirka\n_START_PARAGRAPH_\nRoman je iz\xc5\xa1el v zbirki Tabu.\n_START_SECTION_\nIzdaje in prevodi\n_START_PARAGRAPH_\nSlovenska izdaja knjige iz leta 2002 (COBISS)'